ประเทศไทยไม่มีมาตรฐานอุปกรณ์กันระเบิดเป็นของเราเอง แต่ส่วนใหญ่แล้วผู้ใช้งานจะใช้มาตรฐานอุปกรณ์กันระเบิดรวมถึงโคมไฟกันระเบิดของทางยุโรปคือ ATEX และ IECEx เพื่อใช้อ้างอิงว่าอุปกรณ์กันระเบิดนั้นมีการออกแบบ การผลิตได้ตามมาตรฐานและมั่นใจที่จะนำอุปกรณ์กันระเบิดดังกล่าวมาใช้ในโรงงานที่เป็นพื้นที่เสี่ยงได้
สำหรับโคมไฟกันระเบิด LED นั้นจะมีมาตรฐานจากทางสำนักงานมาตรฐานอุตสาหกรรม คอยดูแลและควบคุมเกี่ยวกับโคมไฟที่ใช้หลอด LED อยู่ตามมาตรฐานมอก. 1955-2551 ว่าด้วยเรื่องบริภัณฑ์ส่องสว่าง เป็นมาตรฐานบังคับที่ผู้ผลิตและจำหน่ายโคมไฟกันระเบิด LED ทุกรายจะต้องผ่านการทดสอบและได้รับการรับรองตามมาตรฐานมอก. 1955-2551 นี้จึงสามารถจำหน่ายสินค้าโคมไฟกันระเบิด LED ในประเทศไทยได้
หมายเหตุ มอก.1955-2551 นี้ควบคุมเกี่ยวกับโคมไฟ LED เป็นหลัก ไม่ได้เป็นมาตรฐานเกี่ยวกับโคมไฟกันระเบิดแต่อย่างใด